“สมชาย อัศวปิยานนท์” ขายบิ๊กล็อต NSL กว่า 3% เพิ่มสภาพคล่อง
NSL แจง “สมชาย อัศวปิยานนท์” ขายบิ๊กล็อตกว่า 3% ให้นักลงทุนทั่วไป-สถาบัน รับเงิน 200 ลบ. หวังเพิ่มสภาพคล่อง เหลือถือ 71.67%
“สมชาย อัศวปิยานนท์” ขายบิ๊กล็อต NSL กว่า 3% ให้นักลงทุนทั่วไป-สถาบัน รับเงิน 200 ลบ. หวังเพิ่มสภาพคล่อง
15 ธ.ค. 2565

บริษัท เอ็นเอสแอล ฟู้ดส์ จำกัด (มหาชน) หรือ NSL ระบุว่า ตามที่ได้มีการซื้อขายหุ้นผ่านระบบการซื้อขายของตลาดหลักทรัพย์บนกระดานรายใหญ่ (Big Lo) ประจำวันที่ 14 ธันวาคม 2565 จำนวน 10,000,000 หุ้น หรือคิดเป็น 3.33% ของทุนจดทะเบียนชำระแล้วของบริษัท ราคาเฉลี่ย 20 บาท คิดเป็นมูลค่ารวม 200 ล้านบาทนั้น
โดยรายการดังกล่าวเกิดจากการขายหุ้นโดย นายสมชาย อัศวปิยานนท์ ซึ่งเป็นผู้ถือหุ้นรายใหญ่ของบริษัทฯ ถือหุ้น 224,999,800 หุ้น คิดเป็นสัดส่วน 75% โดยภายหลังการทำรายการดังกล่าวส่งผลให้ นายสมชาย อัศวปียานนท์ ถือหุ้น 214,999,800 หุ้น หรือคิดเป็นสัดส่วน 71.67%
ทั้งนี้ บริษัทฯ ได้รับแจ้งจากผู้ถือหุ้นรายใหญ่ของบริษัทฯ ว่าการขายหุ้นในครั้งนี้ เป็นการเสนอขายให้กับนักลงทุนสถาบันและนักลงทุนทั่วไปในตลาดหลักทรัพย์ฯ โดยมีวัตถุประสงค์หลักในการเสริมสภาพคล่องให้กับบริษัทฯ
อย่างไรก็ตาม การขายหุ้นของบริษัทฯ ในครั้งนี้ ไม่ส่งผลกระทบต่อโครงสร้างผู้ถือหุ้นอย่างมีนัยยะสำคัญ และไม่ส่งผลกระทบต่อโครงสร้างการจัดการ การบริหารงาน และนโยบายการดำเนินงานธุรกิจของบริษัทฯ แต่อย่างใด